Al-Rayyan SC

**Al-Rayyan Sports Club** (araabia keeles نادي الريان الرياضي) on Katari spordiklubi, mis tegutseb Al Rayyanis. Klubi loodi 1967. aastal, kui kaks klubi liitusid.

Sellel on oma meeskond jalgpallis, korvpallis, käsipallis, võrkpallis ja saalijalgpallis, lisaks tegeldakse klubis muuhulgas veel kergejõustiku, ujumise ja lauatennisega.

Alates 2020. aastast on klubi kodustaadion Ahmad bin Ali Stadium, mis valmis 2022. aasta maailmameistrivõistlusteks. 

## Jalgpallimeeskond

Al-Rayyani jalgpallimeeskond mängib Katari kõrgliigas Qatar Stars League. Al-Rayyani on jalgpallis tulnud Katari meistriks kaheksa korda, esimest korda 1976. aastal ja viimati 2016. aastal.

Al-Rayyani jalgpallimeeskonnal on olnud peamiselt Euroopa ja Lõuna-Ameerika päritolu peatreenerid. Alates 2023. aastast juhendab Al-Rayyani portugallane Leonardo Jardim. Varem on Al-Rayyani juhendanud teiste seas Manolo Jiménez (2013–2015), Michael Laudrup (2016–2018) ja Laurent Blanc (2022–2023).

### Saavutused
*Qatar Stars League
****Võitja** (8): 1975–76, 1977–78, 1981–82, 1983–84, 1985–86, 1989–90, 1994–95, 2015–16
*Emir of Qatar Cup
****Võitja** (6): 1998–99, 2003–04, 2005–06, 2010, 2011, 2013
*Qatar Cup
****Võitja** (4): 1995, 1996, 2001, 2012
*Sheikh Jassim Cup
****Võitja** (5): 1992, 2000, 2012, 2013, 2018

### Endiseid ja praeguseid mängijaid

* Fernando Hierro (2003–2004)
* Mario Basler (2003–2004)
* Frank de Boer (2004–2005)
* Ronald de Boer (2004–2005)
* Sonny Anderson (2004–2005)
* Salomon Olembé (2005–2006)
* Émile Mpenza (2006–2007)
* Sabri Lamouchi (2006–2007)
* Roque Júnior (2008–2009)
* Ricardinho (2008–2009)

* Pascal Feindouno (2009–2010)
* Afonso Alves (2010–2012)
* Cho Yong-hyung (2010–2014)
*/ Rodrigo Tabata (2011–2020, 2023–)
* Nilmar (2012–2014)
* Kalu Uche (2014–2015)
* Sergio García (2015–2017)
* Víctor Cáceres (2015–2017)
*/ Sebastián Soria (2015–2020)
* Abderrazak Hamdallah (2017–2018)

* Lucho González (2019–2015)
* Gabriel Mercado (2019–2021)
* Yacine Brahimi (2019–2022)
* James Rodríguez (2021–2022)
* Steven Nzonzi (2021–2023)
* Shōgo Taniguchi (2023–)
* Rodrigo (2023–)
* Róger Guedes (2023–)
* Thiago Mendes (2023–)
* Sofiane Boufal (2023–)

## Korvpallimeeskond
Al-Rayyani korvpallimeeskond mängib Katari korvpalli kõrgliigas. See on tulnud Katari meistriks 18 korda, millega on see Katari edukaim klubi. Lisaks on see ainsa Katari klubina tulnud Aasia klubide meistriks (aastatel 2002 ja 2005).

## Käsipallimeeskond
Al-Rayyani käsipallimeeskond mängib Katari käsipalli kõrgliigas. Hooajal 1981/82 tuli Al-Rayyan esimese klubina oma riigi meistriks käsipallis. See on samuti kõige edukam käsipallivõistkond Kataris – Katari meistriks on tuldud kokku 14 korda. 2012. aastal tuli Al-Rayyan käsipallis Aasia klubide meistriks.

## Võrkpallimeeskond
Al-Rayyani võrkpallimeeskond mängib Katari võrkpalli kõrgliigas. Katari meistriks on Al-Rayyan võrkpallis tulnud 11 korda, Katari karikavõistlused on võidetud 16 korda. Aastatel 2018, 2019 ja 2022 võitis Al-Rayyan Araabia klubide meistrivõistlused võrkpallis. 2014. aastal jõudis Al-Rayyan võrkpalli klubide maailmameistrivõistlustel finaali, kus kaotati Venemaa klubile VK Belogorje tulemusega 1:3.

Alates hooajast 2022/23 mängib Al-Rayyani võrkpallimeeskonnas Eesti võrkpallikoondise diagonaalründaja Oliver Venno.

## Viited
 

## Välislingid
* Koduleht